Υλικό Φυσικής-Χημείας
  Έργο-Ενέργεια

Μια μεταβλητή δύναμη ανεβάζει το σώμα.

Ένα σώμα μάζας m ηρεμεί στη βάση ενός λείου κεκλιμένου επιπέδου, σημείο Α. Σε μια στιγμή t=0, ασκείται πάνω του μια μεταβλητή δύναμη F=10t, με αποτέλεσμα μετά από λίγο, αφού μετατοπισθεί κατά x, να περνά από το σημείο Β, το οποίο απέχει κατακόρυφα κατά h από την αρχική του θέση Α, έχοντας ταχύτητα 

i) Το έργο του βάρους από το Α στο Β είναι ίσο με:

α) W=mgx,   β) W=- mgx,   γ) W=-mgh,  δ) W=mgh

ii) Η μηχανική ενέργεια του σώματος αυξάνεται κατά την μετακίνηση από το Α στο Β κατά:
α) ΔΕ=mgx,   β) ΔΕ=2mgx,   γ) ΔΕ=2mgh, δ) ΔΕ=mgh
iii) Αφού η δύναμη F είναι μεταβλητή, το έργο της μπορεί να υπολογιστεί, κατασκευάζοντας το διάγραμμά της σε συνάρτηση με το χρόνο. Συμφωνείτε ή διαφωνείτε και γιατί;

iv) Το έργο της δύναμης F είναι ίσο με:

α) WF=mgx,   β) WF =Fx,   γ) WF =mgh,  δ) WF =2mgh

Να δικαιολογήσετε τις απαντήσεις σας.

Απάντηση.
Θεωρούμε επίπεδο μηδενικής ενέργειας το οριζόντιο επίπεδο που διέρχεται  από την αρχική θέση Α, οπότε το σώμα στην θέση αυτή θα έχει UΑ=0 και ΚΑ=0.
i) Το βάρος είναι συντηρητική δύναμη και το έργο του βάρους δεν εξαρτάται από τη διαδρομή και είναι ίσο με:
WΒ=-ΔU= UΑ-UΒ
Έτσι αν θεωρήσουμε ότι UΑ=0, τότε WΒ=-UΒ=-mgh. Σωστό το γ).

ii) Η αύξηση της μηχανικής ενέργειας είναι ίση:

ΔΕμηχ=ΔU+ΔΚ=(UΒ-UΑ)+(ΚΒ-ΚΑ)= UΒ+ΚΒ→
ΔΕμηχ=mgh+ 

Σωστό το γ).

iii) Το έργο της δύναμης, δεν μπορεί να υπολογιστεί από το διάγραμμα F-t. Το διάγραμμα που χρειάζεται για τον υπολογισμό του έργου, είναι το διάγραμμα της δύναμης σε συνάρτηση με τη μετατόπιση x και όχι με το χρόνο.

iv) Εφαρμόζουμε το θεώρημα μεταβολής της κινητικής ενέργειας για τη μετακίνηση του σώματος από τη  θέση Α στη Β:

Όμως η  δύναμη Ν είναι κάθετη στη μετατόπιση οπότε δεν παράγει έργο και με αντικατάσταση παίρνουμε:

Σωστό το δ).

Σχόλιο.
Κατά τη μετάβαση του σώματος από τη θέση Α στη θέση Β, αυξάνεται η δυναμική του ενέργεια κατά mgh, αλλά και η κινητική του ενέργεια κατά 

, συνεπώς έχουμε αύξηση της μηχανικής ενέργειας κατά ΔΕ=2mgh.

Αλλά πώς γίνεται να αυξηθεί η ενέργεια κατά την παραπάνω ποσότητα; Η ενέργεια μεταφέρθηκε στο σώμα μέσω του έργου της δύναμης F. Ισχύει δηλαδή WF=2mgh=ΔΕμηχ.

dmargaris@gmail.com

